**Սիա Քեյթ Իզոբել Ֆուրլեր** (անգլ.՝ Sia Kate Isobelle Furler, դեկտեմբերի 18, 1975(1975-12-18), Ադելաիդա, Ավստրալիա), ավելի հայտնի է պարզապես **Սիա**, ավստրալիացի երգչուհի և երգերի հեղինակ։ Կարիերան սկսել է որպես երգչուհի 1990-ականների կեսերին էյսիդ ջազ ոճում՝ հանդես գալով Crips կոչվող խմբում։ 1997 թվականին, երբ Crips-ը արդեն կազմալուծվել էր, Սիան Ավստրալիայում՝ Flavoured Records-ում, թողարկում է իր դեբյուտային ալբոմը, որը կոչվեց OnlySee: Այնուհետև նա տեղափոխվում է Լոնդոն՝ Անգլիա, և հանդես է գալիս բրիտանական Zero 7 դուոյի կազմում որպես հիմնական սոլո վոկալիստ։

2000 թվականին Սիան պայմանագիր է կնքում Sony Music-ի ենթաճյուղը համարվող Dance Pool-ի հետ և հաջորդ տարի թողարկում է իր 2-րդ ձայնասկավառակը՝ Healing Is Difficult: Դժգոհ լինելով ձայնագրության անհաջողություններից՝ պայմանագիր է ստորագրում Go! Beat-ի հետ և 2004 թվականին թողարկում իր 3-րդ ձայնասկավառակը՝ Colour the Small One: 2005 թվականին տեղափոխվում է Նյու Յորք և սկսում է շրջագայություններով հանդես գալ ողջ Միացյալ Նահանգներում։ 2008 թվականին նա թողարկում է իր թվով 4-րդ ձայնասկավառակը՝ Some People Have Real Problems-ը, իսկ 2010 թվականին՝ We Are Born-ը։ 2014 թվականին Սիան թողարկում է իր վեցերորդ ձայնասկավառակը՝ 1000 Forms of Fear-ը, որը նախորդեց լավագույն տասնյակում հանդես եկած «Chandelier» (Ջահ) սինգլին։ 2016 թվականի սկզբին լույս է տեսել նրա յոթերորդ՝ This Is Acting ձայնասկավառակը։

Սիան հանդես է գալիս հիփ հոփ, ֆանկ, սոուլ երաժշտական ոճերում։ 2014 թվականին BRW ամսագրի կողմից նա 40 տարին չլրացած ամենահարուստ 100 ավստրալիացիների մեջ զբաղեցրեց 97-րդ հորիզոնականը։ Նրա երաժշտությունը արժանացել է բազմաթիվ պարգևների տարբեր մրցանակաբաշխություններում, ներառյալ ARIA և MTV երաժշտական մրցանակաբաշխությունները։

Կենսագրություն և կարիերա
------------------------

### 1975-1997 թվականներ. Կարիերայի սկիզբը

Սիան ծնվել է 1975 թվականի դեկտեմբերի 18-ին Ավստրալիայի Ադելայդ քաղաքում։ Նրա հայրը՝ Ֆիլ Կոլսոնը, երաժիշտ է, իսկ մայրը՝ Լոյեն Ֆուրլերը, արվեստի դասախոս։ Նշանավոր դերասան-երգիչ Քևին Կոլսոնը երգչուհւ հորեղբայրն է։ Նա ասել է, որ երեխա հասակում կրկնօրինակել է հանրաճանաչ Արետա Ֆրանկլինին, Սթիվի Ուանդերին, Սթինգին, ովքեր մեծ ազդեցություն են ունեցել նրա վրա։ Հաճախել է Ադելայդի ավագ դպրոց, որն ավարտել է 1994 թվականին։ 1990-ականների կեսերին սկսել է հանդես գալ էյսիդ ջազ ոճում Crips կոչվող խմբում։ Խմբի կազմում թողարկեց երկու ձայնասկավառակներ՝ Word and the Deal (1996) և Delerium (1997)։ 1997 թվականին, երբ Crips-ը արդեն կազմալուծվել էր, Սիան Ավստրալիայում՝ Flavoured Records-ում, թողարկում է իր դեբյուտային ալբոմը, որը կոչվեց OnlySee: Ձայնասկավառակը վաճառեց 1200 օրինակ։

### 1997-2006 թվականներ. Healing Is Difficult և Colour the Small One

1997 թվականին՝ Crips-ի կազմացրումից հետո, տեղափոխվում է Լոնդոն, որտեղ Jamiroquai խմբի կազմում հանդես է գալիս որպես բեք-վոկալիստ։ Այնուհետև համագործակցում է Zero 7 խմբի հետ՝ հանդես գալով գլխավոր սոլո կատարող և խմբի հետ մասնակցում է բազմաթիվ շրջագայությունների։ 2001 թվականին Zero 7-ի Simple Things ձայնասկավառակում Սիայի կատարմամբ ներառված էր 2 երգեր՝ «Destiny» (Ճակատագիր) և «Distractions» (Խելագարություններ)։ «Destiny» սինգլը մեծբրիտանական սինգլների չարթում զբաղեցրեց 30-րդ հորիզոնականը։ 2004 թվականին նա կրկին համագործակցեց Zero 7-ի հետ «Somersault» (Լիակատար փոփոխություն) և «Speed Dial No. 2» (Արագության թվատախտակ համար 2) երգերի շրջանակներում։ 2006 թվականին նա ևս մեկ անգամ համագործակցում է խմբի հետ, որը թողարկում է իրենց 3-րդ The Garden ձայնասկավառակը։

2000 թվականին Սիան պայմանագիր է կնքում Sony Music-ի ենթաճյուղը համարվող Dance Pool-ի հետ և թողարկում է իր առաջին սինգլը՝ «Taken for Granted»-ը, որը մեծբրիտանական սինգլների չարթում զբաղեցրեց 10-րդ հորիզոնականը։ 2001 թվականին լույս է տեսնում նրա 2-րդ ձայնասկավառակը՝ Healing Is Difficult վերնագրով։ Այն ռետրո ջազ և սոուլ ժանրերի խառնուրդ է։ Դժգոհ լինելով ալբոմի հաջողությունից՝ Սիան մեղադրեց իր մենեջերին, խզեց պայամանագիրը Sony-ի հետ և ստորագրեց Go! Beat-ի հետ, որը Universal Music Group-ի մասնաճյուղն է։

2004 թվականին թողարկում իր 3-րդ ձայնասկավառակը՝ Colour the Small One, որը ակուստիկ և էլեկտրոնիկ ժանրերի համատեղում էր։ Ձայնասկավառակում ներառված էին 4 սինգլներ՝ «Don't Bring Me Down», «Breathe Me», «Where I Belong» և «Numb»: «Breathe Me»-ն կոմերցիոն առումով ամենահաջողված սինգլն էր, որը զբաղեցրեց 71-րդ հորիզոնականը Մեծ Բրիտանիայում, 17-րդը՝ Դանիայում, և 81-րդը՝ Ֆրանսիայում։ «Where I Belong» երգը նախատեսված էր, որ լինելու էր հայտնի «Սարդ-մարդը 2» ֆիլմի ֆիլմերգ, սակայն վերջին պահին ձայնագրության պիտակի հակասության պատճառով հեռացվեց։

Դժգոհ լինելով ձայնասկավառակի վաճառքի ցածր ցուցանիշներից և գրնացած անհաջողություններից՝ Սիան 2005 թվականին տեղափոխվում է Նյու Յորք։ Այս ընթացքում «Breathe Me» երգը հայտնվում է ամերիկական «Վեց ոտնաչափ ներքև» հեռուստասերիալի վերջին տեսարանում, որը օգնեց նրան մեծ ճանաչում ձեռք բերել Միացյալ Նահանգներում։ Ուստի՝ Սիայի մենեջեր Դևիդ Էնթհովենը շրջագայություններ կազմակերպեց ողջ երկրով մեկ։

### 2007-2009 թվականներ։ Zero 7, Lady Croissant և Some People Have Real Problems

Այս ժամանակահատվածում Սիան աշխատում է էլեկտրոնային դուետով Zero 7-ի հետ։ Նրա վոկալը տեղ է գտնում 3 ալբոմների մեջ, «Destiny», «Distractions», «Somersault», «Speed Dial No. 2», «Throw it All Away», «You’re My Flame», «Dreaming» երգերում։

Zero 7-ի հետ համերգի ժամանակ
2007 թվականին Սիան ԱՄՆ-ում թողարկում է իր կոնցերտային մինի-ալբոմը՝ Lady Croissant: Սիայի մինի-ալբոմներից Day Too Soon-ի երգերը 2008 թվականին դուրս են գալիս վինիլից, որը կոչվում էր Some People Have Real Problems.

### 2010-2013 թվականներ։ We Are Born և համաշխարհային ճանաչում

2010 թվականի հունիսին Սիան թողարկեց իր խոստացված հինգերերոդ ալբոմը՝ We Are Born: «You’ve Changed» ստեղծագործությունը դարձավ Սիայի ամենավաճառվող սինգլը, քանի որ այն ընդգրկված է «Վամպիրների օրագիրը» սերիալի սաունդթրեքերի շարքում։ «Մթնշաղ» ֆիլմի 3-րդ մասի համար Սիան գրում է «My Love» բալլադը։

2011 թվականին Սիան ֆրանսիացի դիջեյ Դեյվիդ Գետտայի հետ ձայնագրում է «Titanium» երգը, որը դառնում է նրա ամենահաջողված սինգլներից մեկը։

2012 թվականի փետրվարին Սիան հայտարարեց, որ հոգնել է լինել ուշադրության կենտրոնում։ Նա ուզում է ապրել այն կյանքով, որ ապրել է առաջ։ Նա դադարում է երգեր ձայնագրելուց, համերգներ և հարցազրույց տալուց։ Նա ուզում է ուղղակի երգեր գրել այլ կատարողների համար։ Սակայն երկու ամիս անց նա իր Թվիթթերյան էջում գրում է, որ պատրաստվում է ձայնագրել նոր ալբոմ իր պրոդյուսերի հետ, բայց առանց գովազդների և հարցազրույցների։

2013 թվականի մարտի 14-ին Սիան իր յութուբյան էջում հրապարակեց իր նոր երգի՝ «Chandelier» 11 վայրկյանանոց թրեյլերը։ Երգը ամբողջությամբ հրապարակվեց մարտի 17-ին, այն առաջինն էր Սիայի վեցերորդ ստուդիական ալբոմում։ Երգը տեսահոլովակի հետ միասին հրապարակվեց նրա յութուբյան էջում, մայիսի 6-ին։ Տեսահոլովակը առաջացրեց մեծ սենսացիա։ Անսպասելի հաջողությունից հետո Սիան Մեդդիի (Մեդդին տեսահոլովակի պարող աղջիկն է) հետ հրավիրվեց Էլլեն Դեջեներեսի ամերիկյան շոուին։

Հուլիսի 8-ին եղավ Սիայի վեցերորդ ստուդիական ալբոմի՝ 1000 Forms of Fear, համաշխարհային պրեմիերան։

Սկավառակագրություն
------------------

### Ստուդիական ալբոմներ

| Տարի | Ալբոմ | Ամենաբարձր տեղը հիթ շքերթներում |
| --- | --- | --- |
| AUS | BEL (FL) | BEL (WA) | CAN | DEN | GER | FIN | FRA | NLD | SWI | UK | US |
| 1997 | *OnlySee* | - | - | - | - | - | - | - | - | - | - | - | - |
| 2001 | *Healing Is Difficult* | 99 | - | - | - | - | - | - | - | - | - | - | - |
| 2004 | *Colour the Small One* | - | - | - | - | - | - | - | - | - | - | 180 | - |
| 2008 | *Some People Have Real Problems* | 41 | 83 | 52 | - | - | - | - | 58 | 83 | - | 106 | 26 |
| 2010 | *We Are Born* | 2 | 80 | 42 | 60 | 14 | 73 | 24 | 42 | 13 | 38 | 74 | 37 |
| 2014 | *1000 Forms of Fear* | 1 | 34 | 10 | 1 | 5 | 30 | 9 | 8 | 22 | 4 | 11 | 1 |
| 2016 | *This Is Acting* |  |  |  |  |  |  |  |  |  |  |  |  |
| 2017 | *Everyday Is Christmas* |  |  |  |  |  |  |  |  |  |  |  |  |
| 2021 | *Music* |  |  |  |  |  |  |  |  |  |  |  |  |
| 2024 | *Reasonable Woman* |  |  |  |  |  |  |  |  |  |  |  |  |

Ծանոթագրություններ
------------------

1. 1 2  Discogs — 2000.
2. 1 2  *Deutsche Nationalbibliothek* Record #141565349 // Gemeinsame Normdatei (գերմ.) — 2012—2016.
3. 1 2  Montreux Jazz Festival Database
4. ↑  «Sia Discography - australian-charts.com». australian-charts.com. Արխիվացված օրիգինալից 2012 թ․ հուլիսի 6-ին. Վերցված է 08-07-2010-ին.
5. ↑  «ultratop.be - Discografie Sia». ultratop.be. Արխիվացված օրիգինալից 2012 թ․ հուլիսի 6-ին. Վերցված է 08-07-2010-ին.
6. ↑  «ultratop.be - Discographie Sia». ultratop.be. Արխիվացված օրիգինալից 2012 թ․ հուլիսի 6-ին. Վերցված է 08-07-2010-ին.
7. ↑  "Sia"+"Top+Singles"&x=0&y=0&sk=1 «*RPM Weekly* Archives». RPM. Վերցված է 08-07-2010-ին.(չաշխատող հղում)
8. 1 2  «Sia Album & Song Chart History». Billboard.com. Վերցված է 08-07-2009-ին.
9. ↑  «Sia discography - danishcharts.com». danishcharts.com. Արխիվացված օրիգինալից 2012 թ․ հուլիսի 6-ին. Վերցված է 08-07-2010-ին.
10. ↑  «Musicline.de - Chartverfolgung - Sia». musicline.de. Արխիվացված է օրիգինալից 2012 թ․ հուլիսի 6-ին. Վերցված է 08-07-2010-ին.
11. ↑  «Sia discography - finnishcharts.com». finnishcharts.com. Արխիվացված օրիգինալից 2012 թ․ հուլիսի 6-ին. Վերցված է 08-07-2010-ին.
12. ↑  «lescharts.com - Discographie Sia». lescharts.com. Արխիվացված օրիգինալից 2012 թ․ հուլիսի 6-ին. Վերցված է 08-07-2010-ին.
13. ↑  «dutchcharts.nl - Discografie Sia». dutchcharts.nl. Արխիվացված օրիգինալից 2012 թ․ հուլիսի 6-ին. Վերցված է 08-07-2010-ին.
14. ↑  «Discographie Sia - hitparade.ch». hitparade.ch. Արխիվացված օրիգինալից 2012 թ․ հուլիսի 6-ին. Վերցված է 08-07-2010-ին.
15. ↑  «Chart Stats - Sia». chartstats.com. Արխիվացված օրիգինալից 2012 թ․ հուլիսի 6-ին. Վերցված է 08-07-2010-ին.
16. ↑  «Chart Log UK: DJ S - The System Of Life». zobbel.de. Արխիվացված օրիգինալից 2012 թ․ հուլիսի 3-ին. Վերցված է 08-07-2010-ին.

Աղբյուրներ
----------

* Սիայի Պաշտոնական էջ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սիա» հոդվածին։ |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | ՎԿ · Ֆեյսբուք · MySpace · Թվիթթեր |
|  |
| Ֆոտո, վիդեո և աուդիո | Apple Music · Deezer · Ինստագրամ · Last.fm · SoundCloud · Spotify · ՏիկՏոկ · ՅուԹյուբ |
|  |
| Թեմատիկ կայքեր | Allmusic · ČSFD · Discogs · Discogs · Internet Movie Database · MusicBrainz · Rate Your Music · WikiTree |
|  |
| Բառարաններ և հանրագիտարաններ | Մեծ նորվեգական |
|  |
| 

|  Չափորոշչային վերահսկողություն |
| --- |
|  |
| BIBSYS: 13029235 · BNE: XX4876048 · BNF: 142271322 · CONOR: 254681699 · GND: 141565349 · GTAA: 269114 · ISNI: 0000000121980931 · LCCN: no2004009719 · NDL: 001304869 · NKC: xx0124340 · NLA: 35592306 · NTA: 42156850X · NUKAT: n2019164099 · SUDOC: 165962828 · VIAF: 182149066599965601926, 166489201 · WorldCat VIAF: 182149066599965601926, 166489201 |

 |

 |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
LSD (խումբ) |
| --- |
|  |
| * **Լաբրինթ**
* **Սիա**
* **Դիպլո**
 |
|  |
| Ստուդիական ալբոմներ | LSD (2019) |
|  |
| Սինգլներ | «Genius» • «Audio» • «Thunderclouds» • «Mountains» • «No New Friends» • |
|  |
| Category |

 |